Edikte des Germanicus
Material: papyrus
Place: unbekannt
Categories: Edikt des Germanicus
Verbot eigenmächtiger Erhebungen und Regelung der Beschaffung von Material für seine Reise
Verbot von Titulaturen
die nur dem Kaiser zukommen
[Γερμανικὸς Καῖσαρ Σεβαστοῦ][υἱός, θεοῦ Σεβαστοῦ υἱωνός], 
[ἀνθύπατος λέγει· εἰς τὴν ἐμὴν][παρουσίαν νῦν ἤδη ἀκούων] 
ἀ[γγα]ρ[είας ].......[ πλοίων] 
καὶ κτηνῶν γείνεσθαι καὶ 
 καταλαμβά
νεσθαι ξενίας πρὸς βίαν καὶ 
καταπλήσσεσθαι τοὺς ἰδιώτας, 
ἀναγκαῖον ἡγησάμην δη
λῶσαι, ὅτι οὔτε πλοῖον ὑπό τινος 
ἢ ὑποζύγιον κατέχεσθαι βού
λομαι, εἰ μὴ κατὰ τὴν Βαιβίου 
τοῦ ἐμοῦ φίλου καὶ γραμματέως 
προσταγήν, οὔτε ζενίας καταλαμ
βάνεσθαι. ἐὰν γὰρ δέῃ, αὐτὸς Βαίβιος 
ἐκ τοῦ ἴσου καὶ δικαίου τὰς ξενίας 
διαδώσει. καὶ ὑπὲρ τῶν ἀγγαρευ
ομένων δὲ πλοίων ἢ ζευγῶν 
ἀποδίδοσθαι τοὺς μισθοὺς κατὰ 
τὴν ἐμὴν διαγραφὴν κελεύωι. 
τοὺς δὲ ἀντιλέγοντας ἐπὶ τὸν 
γραμματέα μου ἀνάγεσθαι βού
λομ[αι, ὃ]ς ἢ αὐτὸς κωλύσει ἀδι
κεῖσθαι τοὺς ἰδιώτας  ἐμοὶ ἀναν
γελεῖ. τὰ δὲ διὰ τῆς πόλεως διατρέ
χοντα ὑποζύγια τοὺς ἀπαντῶν
τας πρὸς βίαν περιαιρεῖσθαι κωλύω. 
τοῦτο γὰρ ἤδη ὁμολογουμένης 
λῃστείας ἐστὶν ἔργον. 
Γερμανικὸς Καῖσαρ Σεβασ[τ]οῦ υἱός, 
θεοῦ Σεβαστοῦ υἱωνός, ἀνθύπατος 
λέγει· τὴν μὲν εὔνοιαν ὑμῶν, 
ἣν αἰεὶ ἐπιδείκνυσθε, ὅταν με εἴ
δητε, ἀποδέχομαι, τὰς δὲ ἐπιφθόνου[ς] 
ἐμοὶ καὶ ἰσοθέους ἐκφωνήσεις 
ὑμῶν ἐξ [ἅ]παντος παραιτοῦμαι. 
πρέπουσι γὰρ μόνῳ τῶι σωτῆρι 
ὄντως καὶ εὐεργέτῃ τοῦ σύνπαντος 
τῶν ἀνθρώπων γένους, τῷ ἐμῷ 
πατρὶ καὶ τῇ μητρὶ αὐτοῦ, ἐμῇ δὲ 
μάμμῃ. τὰ δὲ ὑμέτερα ἐν ὑποπαρετια 
ἐστὶν τῆς ἐκείνων θειότητος, ὡς 
ἐάμ μοι μὴ πεισθῆτε, ἀναγκᾶτέ με 
μὴ πολλάκις ὑμεῖν ἐνφανίζεσθαι.